钦定古今图书集成/明伦汇编/宫闱典/第049卷 > 太祖董德妃
## 钦定古今图书集成/明伦汇编/宫闱典/第049卷 > 太祖董德妃

按《五代史周家人传》：“德妃董氏，镇州灵寿人也。祖文
广，唐深州录事参军。父光嗣，赵州昭庆尉。妃幼颖悟，
始能言，闻乐声知其律吕。年七岁，镇州乱，其家夫之，
为潞州牙将所得，寘诸褚中以归。潞将妻尝生女，辄
不育，得妃怜之，养以为子，过于所生。居五六年，妃家
悲思。其兄瑀求之人间，莫知所在。潞将仕于京师，遇”
瑀，欣然归之，时年十三。瑀以嫁里人刘进超，进超亦
仕晋为内职。契丹犯阙，进超殁于虏中，妃嫠居洛阳，
汉高祖自太原入京师，太祖从过洛阳，闻妃有贤行，
聘之。太祖建国，中宫虚位，遂册为德妃。广顺三年卒，
年三十九。妃兄三人，瑀官至太子左赞善大夫，元之，
自明皆至刺史。初，帝举兵于魏、汉，以兵围帝第。时张
贵妃与诸子青哥、意哥侄守筠、奉超、定哥皆被诛。青
哥、意哥不知其母谁氏。太祖即位，诏“故第二子青哥
赠太尉，赐名侗；第三子意哥赠司空，赐名信；皇侄守
筠赠左领军卫将军。”以“筠”声近“荣”，为世宗避，更名守
愿；奉超赠左监门卫将军，定哥赠左千牛卫将军，赐
名逊。世宗显德四年夏四月癸未，诏曰：“《礼》以缘情，恩
以悼往，矧在友于之列，尢锺恻怆之情。故皇弟赠太
保侗、赠司空信，景运初启，天年不登，俾予终鲜，实动
予怀。侗可赠太傅，追封郯王；信司徒、杞王。”又诏曰：“故
皇从弟赠左领军卫将军守愿、赠左监门卫将军奉
超、赠左千牛卫将军逊等，顷因季世，不享遐龄，每念
非辜，难忘有恸。守愿可赠左卫大将军，奉超右卫大
将军，逊右武卫大将军